Jongste: Intussen het dit aan die lig gekom dat die onderwysers staan en toekyk het hoe die leerling aangeval en vermoor word, maar niks gedoen het nie. Klik hier om meer te lees.

ŉ Video van ŉ voorval waarin ‘n 18-jarige skolier van KwaZulu-Natal aangerand en vermoor word, is op sosialemedia-kanale gelaai.

Die geskree van ander skoliere wat die aanval sien gebeur het, kan in die agtergrond gehoor word. Die seun lê uiteindelik bewegingloos op die grond en sy aanvallers beweeg uit die skerm.

“Die 18-jarige leerling het Maandag in ŉ plaaslike kliniek aan sy beserings beswyk,” het kapt. Thulani Zwane, woordvoerder van die polisie, gesê.

Na bewering het twee groepe leerlinge Maandag tydens ŉ skoolvergadering by Sizimele High School begin baklei. Twee ander leerlinge is in die voorval beseer.

Vyf leerlinge is in hegtenis geneem en sal na verwagting Woensdag in die Dannhauser-landdroshof verskyn. Een van die leerlinge het ŉ gevaarlike wapen by hom gehad.

Talle soortgelyke video’s doen tans die ronde. ‘n Video van tienermeisies by Hoërskool Overkruin in Pretoria, en ‘n video van ‘n onderwyser wat by Glenvista High aangeval is, is van die video’s wat versprei is.

Klik hier om die video te sien, maar sensitiewe kykers word gewaarsku dat die beeldmateriaal ontstellend is.